**Notă de argumentare a amendamentelor la proiectul nr.109 din 03.04.2018 cu privire la organizațiile necomerciale**

Urmare a examinării proiectului de Lege cu privire la organizațiile necomerciale (nr.109 din 03.04.2018) în prima lectură a apărut necesitatea de formulare a unor amendamente, care vin să-l îmbunătățească.

În opinia noastră amendamentele propuse vin să completeze prevederile proiectului cu unele reglementări, pe care autorul le-a omis, iar neadoptarea unor asemenea norme va conduce la nerespectarea din partea Republicii Moldova a unor angajamente internaționale și va avea impact negativ asupra dezvoltării regionale.

Astfel, această propunere vine în contextul angajamentelor asumate de către Republica Moldova prin semnarea Acordului de finanțare cu Comisia Europeană privind implementarea Programului ENPARD Moldova – suport pentru agricultură și dezvoltare rurală din 26 martie 2015, ratificat prin Legea nr. 177 din 22 octombrie 2015.

Reieșind din obiectivele urmărite de acest Acord de stimulare a comunităților locale în dezvoltarea rurală, prin instituirea Grupurilor de Inițiativă Locală, va conduce la implementarea Politicii Agricole Comune (componenta LEADER).

 Potrivit legislaței Țărilor UE asociațiile necomerciale denumite GAL-uri (Grupuri de Acțiune ocală) prezintă în sine parteneriate publice-private între autoritățile publice locale, societatea civilă locală și sectorul privat, fără scop de profit.

Reglementarea acestor entități se regăsește în Regulamentul 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri.

Avantajele Grupurilor de Acțiune Locală reprezintă o soluție concretă în transformarea în realitate a potențialului pe care comunitățile locale îl pot valorifica pentru a se putea înscrie în această nouă abordare europeană a dezvoltării comunității rurale, o abordare prin care, se încurajează întoarcerea și stabilirea tinerilor în teritoriu și dezvoltarea economică, socială și culturală a acestuia.

Astfel, sprijinirea acestui demers va contribui la stimularea parteneriatelor publice-private, transferul de cunoștințe și implementarea inițiativelor inovative, dar mai ales, pe implicarea reală a cetățenilor în deciziile strategice pentru viitorul zonei lor,pe termen lung etc.

Prin urmare, scopul amendamentului propus constă în ajustarea cadrului juridic național cu prevederile asumate prin Acordului de finanțare cu Comisia Europeană privind implementarea Programului ENPARD Moldova – suport pentru agricultură și dezvoltare rurală din 26 martie 2015, ratificat prin Legea nr. 177 din 22 octombrie 2015 și determinarea statululi juridic al Grupurilor de Inițiativă Locală.

Amendamentul propus vine să înlăture omisiunile existente, prin introducerea la art. 2 a noțiunii, potrivit cărea, în sensul legii cu privire la asociațiile necomerciale, se consider asociații necomerciale, create pe bază de parteneriat public-privat dintre autoritățile administrației publice locale, societatea civilă locală și sectorul privat local.

De asemenea, se propune la art. 11 alin. (3) de a permite autorităților administrației publice locale cu titlu de exepție, să aibă calitate de fondator, doar în cazul înregistrării asociațiilor necomerciale, create pe bază de parteneriat public-privat dintre autoritățile administrației publice locale, societatea civilă locală și sectorul privat.

Scopul este de a asigura implementarea urgentă a Acordului de finanțare cu Comisia Europeană privind implementarea Programului ENPARD Moldova – suport pentru agricultură și dezvoltare rurală din 26 martie 2015, urmează să fie modificat și art. 14, lit.2), i) din Legea nr.436 privind administrația public locală.

Lipsa în legislația națională expres a prevederilor propuse prin aceste amendamente nu va putea asigura implementarea Acordului menționat și va fi ratată posibiltatea Grupurilor de Acțiune Locală să atragă fondurii europene destinate pentru dezvoltatea unităților administrative-teritoriale. Suma investițiilor este estimată la 5% din Fondul național de dezvoltare a agriculturii și mediului rural (aproximativ 45 mil. lei).